Document ID: 32014R0460

REGOLAMENT TAL-KUMMISSJONI (UE) Nru 460/2014
tal-5 ta' Mejju 2014
li jemenda r-Regolament (UE) Nru 823/2012 fir-rigward tad-dati ta' skadenza tal-approvazzjoni tas-sustanza attiva ċiflutrin
(Test b'rilevanza għaż-ŻEE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament (KE) Nru 1107/2009 tal-Parlament Ewropew u tal-Kunsill tal-21 ta' Ottubru 2009 dwar it-tqegħid fis-suq ta' prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (1), u b'mod partikolari t-tieni paragrafu tal-Artikolu 17 tiegħu,
Billi:
(1)
Għas-sustanza attiva ċiflutrin, ir-Regolament tal-Kummissjoni (UE) Nru 823/2012 (2) ippospona l-iskadenza tal-perjodu ta' approvazzjoni, kif stabbilit fir-Regolament ta' Implimentazzjoni tal-Kummissjoni (UE) Nru 540/2011 (3) tal-31 ta' Ottubru 2016 sabiex jippermetti lill-applikanti jagħtu l-avviż ta' tliet snin meħtieġ skont l-Artikolu 15(1) tar-Regolament (KE) Nru 1107/2009.
(2)
Ma ġiet ippreżentata l-ebda applikazzjoni għat-tiġdid tal-approvazzjoni tas-sustanza attiva ċiflutrin fir-rigward tal-perjodu ta' avviż ta' tlett snin.
(3)
Minħabba li ma ġiet ippreżentata l-ebda l-applikazzjoni bħal din, huwa xieraq li d-data ta' skadenza tiġi stipulata kmieni kemm jista' jkun wara d-data ta' skadenza oriġinali li ġiet stipulata qabel l-adozzjoni tar-Regolament (UE) Nru 823/2012.
(4)
Ir-Regolament (UE) Nru 823/2012 għandu għalhekk jiġi emendat skont dan.
(5)
Il-miżuri stipulati f'dan ir-Regolament huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,
ADOTTAT DAN IR-REGOLAMENT:
Artikolu 1
Emendi għar-Regolament (UE) Nru 823/2012
L-Artikolu 1 tar-Regolament (UE) Nru 823/2012 huwa emendat kif ġej:
(1)
Il-punt (2) għandu jinbidel b'dan li ġej:
“(2)
il-31 ta' Ottubru 2016, fir-rigward tas-sustanzi attivi: deltametrina (entrata 40), 2,4-DB (entrata 47), beta-ċiflutrin (entrata 48), iprodion (entrata 50), idrażidu malejku (entrata 52), flurtamon (entrata 64), flufenaket (entrata 65), iodosulfuron (entrata 66), dimetenammid-P (entrata 67), pikossistrobin (entrata 68), fostijażat (entrata 69), siltofamu (entrata 70) u r-razza Coniothyrium minitans CON/M/91-08 (DSM 9660) (entrata 71);”.
(2)
Għandu jiżdied il-punt (5) li ġej:
“(5)
it-30 ta' April 2014, fir-rigward tas-sustanza attiva: ċiflutrin (entrata 49).”
Artikolu 2
Dħul fis-seħħ
Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, il-5 ta' Mejju 2014.

Labels: 3
15
6